แรงซื้อกลับหนุนหุ้นลบแค่1.36จุด
หุ้น22ส.ค.ได้แรงซื้อกลับช่วงบ่ายปิดลบ 1.36 จุดที่ 1,067.84 จุด มูลค่า 34,168.14 ล้านบาท
22 ส.ค. 2554

หุ้น22ส.ค.ได้แรงซื้อกลับช่วงบ่ายปิดลบ 1.36 จุดที่ 1,067.84 จุด มูลค่า 34,168.14 ล้านบาท




การซื้อขายหุ้นในช่วงบ่าย วันที่ 22 ส.ค. กลับทิศกับการซื้อขายในภาคเช้าอย่างสิ้นเชิง โดยหลังจากเปิดตลาดในภาคบ่ายดัชนีตลาดหลักทรัพย์แห่งประเทศไทย ปรับเพิ่มขึ้นอย่างต่อเนื่อง จากระดับต่ำสุดของวันที่ 1,051.72 จุด ในช่วงเช้า จนกระทั่งปิดตลาดที่ 1,067.84 จุด แต่ยังไม่สามารถขึ้นมาอยู่ในแดนบวกได้ โดยติดลบ 1.36 จุด หรือ 0.13% มูลค่าการซื้อขาย 34,168.14 ล้านบาท 
นายชัย จิรเสวีนุประพันธฺ ผู้อำนวยการฝ่ายกลยุทธ์ บริษัทหลักทรัพย์ (บล.) โนมูระ พัฒนสิน กล่าวว่า ปัจจัยที่กดดันตลาดในวันนี้ คือ การรายงานภาวะเศรษฐกิจไทยในไตรมาสที่ 2 ของปี 2554 ว่า มีอัตรการขยายตัว 2.6% ชะลอจากไตรมาสที่ผ่านมาที่ขยายตัว 3.2%  รวมครึ่งปีแรกเศรษฐกิจไทยมีอัตราการขยายตัวที่ระดับ 2.9% 
"อัตราการขยายตัวในไตรมาส 2 ปี 2554 ถือว่า ต่ำที่สุดตั้งแต่ไหตมาส 4 ปี 2553 และต่ำกว่าที่ตลาดคาดกันไว้" นายชัย กล่าว
นอกจากนี้ สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ ยังปรับประมาณการอัตราการขยายตัวของเศรษฐกิจทั้งปีลงจาก 3.5 - 4.5% เหลือ 3.5-4% เนื่องจากยังมีปัจจัยเสี่ยงคือภาวะเศรษฐกิจโลก 
อย่างไรก็ตาม ในภาคบ่ายมีแรงซื้อหุ้นเก็งกำไรเข้ามา ซึ่งช่วยพยุงให้ดัชนีดีดกลับขึ้นมาได้ แต่หุ้นกลุ่มพลังงานยังคงกดดันตลาด 
สำหรับแนวโน้มดัชนีหุ้นในวันพรุ่งนี้ นายชัย กล่าวว่า ดัชนีจะเคลื่อนไหวไปในทิศทางเดียวกับตลาดต่างประเทศ ซึ่งบรรยากาศยังอยู่ในความกังวลต่อเศรษบกิจสหรัฐฯ และวิกฤตหนี้ยุโรป ทำให้ดัชนีหุ้นเคลื่อนไหวระหว่าง 1,050-1,080 จุด 
มูลค่าซื้อขาย 5 อันดับหลักทรัพย์ 
PTT  ปิด 315.00 บาท -3.00 บาท หรือ -0.94%BANPU  ปิด 632.00 บาท -26.00 บาท หรือ -3.95%KBANK ปิด 129.00 บาท -2.00 บาท หรือ -1.53%SCB ปิด 117.50 บาท +0.50 บาท หรือ +0.43%PTTCH ปิด 139.00 บาท -3.50 บาท หรือ -2.46%